ንዝብል ሕቶ ንምምላስ ኣብ ዩኒቨርሲቲ ኣዲስ ኣበባ መምህር ስነ ቑጠባ ፕሮፌሰር ኣለማየሁ ገዳ ሓደ መጽናዕቲ ኣካይዱ። እቲ መጽናዕቲ ከም ዘመላኽቶ፡ ቑጠባዊ ዕብየት እታ ሃገር ብምኽንያት ለበዳ ኮቪድ-19 ብ5.6 ሚኢታዊት ክጎድል እዩ። ቑጠባዊ ዕብየት ውሽጢ ሃገር [ጂዲፒ] ብማእከላይ ብ11.2 ሚኢታዊት ክንኪ ይኽእል "እቲ ቫይረስ፡ ብልክዕ እቲ ኣብ ኣሜሪካን ኤውሮጳን ዝነበሮ ዝርግሐ እንተድኣኮይኑ፡ ቑጠባና ክስከሞ ኣይኽእልን። ሃገራት ምዕራብ፡ ዝሓሸ ቑጠባን ሓይሊ ሰብን ዘለወን ሃገራት እየን። ብመሰረት እቲ ዘካየድኩዎ መጽናዕቲ፡ እዚ ቫይረስ ዘስዕቦ ቑጠባዊ ጉድኣት ዓብዪ እዩ" ይብል። ኢትዮጵያ፡ ኣብ በጀት ዓመት 2020 እተመዝግቦ ናይ ውሽጢ ሃገር ቑጠባዊ ዕብየት [ጂ.ዲ.ፒ] ብማእከላይ ብ11.2 ሚኢታዊት ክንኪ ይኽእል እዩ ኢሉ። ፕሮፌሰር ኣለማየሁ ከም ዝብሎ፡ ካብ ወርሒ ሓምለ 2012 ክሳብ 2013 እቲ ቫይረስ ዘስዕቦ ጉድኣት፡ ኣብ መጀመርታ ርብዒ ዓመት ጠጠው ክብል እንተኽኢሉ ግን፡ እቲ ቑጠባዊ ዕብየት ብ5.6 ሚኢታዊት እዩ ክንኪ። ብደረጃ ዓለም ካብ 5 ሰባት ናይቶም 4 ስራሕ ብለበዳ ኮሮናቫይረስ ከምዝተሃሰየ ትፈለጡ’ዶ?
